Alice Sergeant

Alice SERGEANT (naskiĝis verŝajne 1882 en Londono – mortis la 8-an de junio 1934 en Boulogne-sur-Mer) estis franca esperantistino. 

 Vivo 
Ŝi naskiĝis en Londono kiel Alice-Marie Outran, kiel 15-jara foriris en Francion kaj edziniĝis nelonge antaŭ la unua Esperanto-kongreso al advokato Lucien Sergeant en Boulogne-sur-Mer. En aŭgusto 1914 la edzo estis vokita al milito kaj ŝi restis hejme kun sia 11-jara filo. La edzo revenis en januaro 1919. Ŝi mortis pro embolio en 1934 kiel 52-jara.

 Esperanta agado 

Ŝi kaj ŝia edzo lernis Esperanton en 1905 kaj tuj partoprenis la unuan kongreson kaj ĉiujn sekvajn.
Ŝi estis amikino de la Zamenhof-familio kaj korespondis ankaŭ kun aliaj eksterlandaj esperantistoj.
Ŝi estis vic-prezidantino de la Norda Franca Federacio kaj komitatanino de la Grupo en Boulogne-sur-Mer.

Leo Zamenhof dediĉis al ŝi sian poemon "Ĉu estas land'?" (vidu Wikifontaron)

 Fontoj 
 Leteroj al ĉeĥa esperantisto Josef Fousek el Přelouč, kun kiu ŝi komencis korespondi en 1920, ĉar ŝi volis ekkoni la kongreslandon 1921. Ili korespondis ĝis ŝia morto.
 Mencio pri naskiĝo en Londono kaj foriro al Francio kiel 15-jara - Letero al Fousek 1920-09-08, p. 4.
 Pri esperantistiĝo kaj filo ŝi mencias en la unua letero al Fousek la 25-an de septembro 1920.
 Nekrologo en Esperanto, n-ro 7/1934, p. 122
 Nekrologo en la franca gazeto "Le Télégramme", la 9-an de junio 1934. De tie venas informoj pri ŝia fraŭlina nomo Alice-Marie Outran kaj ke ŝi estis 52-jara. En la nekrologo ŝi estas nomata Madame Lucien Sergeant.

 Eksteraj ligiloj 
 Nekrologo en la revuo Esperanto, 7/1934, p. 122
 Foto de Alice Sergeant kun hundo, 1931
 Foto de Alice Sergeant en 1919 kun la patrino kaj filo
 Pri geedzoj Sergeant en Belga Esperantisto

Poemo de Leo Zamenhof

Kategorio:Francaj esperantistoj